﻿Spectacole Shakespeare • „NOAPTEA REGILOR" LA TEATRUL NATIONAL DIN I AS I ŞI TEATRUL DIN BACĂU • „FEMEIA ÎNDĂRĂTNICĂ" LA TEATRUL DIN CONSTANTA • „PERICLES" LA TEATRUL DIN BRAŞOV Partitură polifonică îmbrăţişînd, într-o variată şi solidă compoziţie arhitec- tonică, teme şi formule stilistice diverse, Noaptea regilor (A douăsprezecea noapte) se numără constant printre favoritele teatrelor noastre, ounoscînd, de-a lungul anilor, numeroase montări în stagiunea recent încheiată, ea a prilejuit teatrelor din Piteşti, Iaşi, Bacău, Tg Mureş, Petroşeni o adevărată competiţie artistică Două spectacole — eel al Naţionalului ieşean şi eel al colectivului din Bacău — se impun atenţiei, pentru saltul, dincolo de transpunerea materialului literar într-un eşafodaj corect, spre montări de o originalitate marcată Foarte deosebite unul de celălalt, compuse fiecare în altă tonalitate, aceste spectacole dovedesc câ regizorii (Crin Teodorescu la Iaşi, Vlad Mugur, invitât la Bacău) au „desfoiat" textul, replică cu replică, într-o manieră personală, recompunînd apoi întregul în conformitate cu cerinţele ideii pe care au ales-o ca dominantă şi subordonînd acesteia întreg arsenalul mijloacelor de expresie (în scopul avantajării celei mai fidèle corespondenţe de ton şi imagine, aceste deosebiri merg pînă la optarea pentru traduceri diferite — cea a lui Florian Nicolau şi, respectiv, a lui Mihnea Gheorghiu ) * * * Reprezentaţia ieşeană este construite pe prospectarea filonului comic al piesei, în adîneurile căruia sînt descoperite o varietate de realităţi sociale şi psihologice şi o inepuizabilă bogăţie de relaţii umane Ea pare să se organizeze sub motto-ul vitalităţii generoase, mustind de sevele bucuriei şi poftei de viaţă, şi al bunului-simţ al poporului, iradiind optimism şi sănătate morală Această optică a déterminât pe regizor să imprime montării caracteristicile de stil aie unui spectacol popular O revărsare de sunet, lumină şi culoare, impetuoasa euforie colectivă, prilejurile de farsă şi veselie devin expresia torentului de énergie descătuşat de sărbătoarea carnavalului, canalizîndu-se într-o sarcastică respingere a puritanismului ; într-un al doilea plan, cu armele mai subtile adeevate ţintei, ata- cul vizează snobismul — fie el discret sau afişat Astfel, cu toată neîntrerupta suită de chefuri şi petreceri, spectacolul ocoleşte atît bufoneria benignă, cu hazul ei gra­ tuit, cît şi gluma licenţioasă, atmosfera tulbure şi dizolvantă de dezmăţ Pentru ca toate acestea să fie şi mai évidente, Crin Teodorescu a aplicat între- gului o tentă italienizantă Localizarea în Iliria este subliniată ; decorul deschide, printr-o arcadă între porţi de castel, perspective spre port, fundalul este făcut din 89 www cimec roNoaptea regiior la Tealrul National , \ asile Alecsandri" din Iaşi :Alfons Radrans hi (sir Andrew), Relia Ghifestu (Maria), Virgil Rairiu (Sebastian), Adina Popa (Olivia) Ştefan Dăncinescu (Fesie), Ion Laseăr (Malvolio) Adrian Tin-a (Fabian), Cornelia Gheorghiu (Viola), Gheorghe Macovei (Sir Tub\) Marcel Finehelescu (Orsino) pînze de corabie, în scenă evoluează măşti şi costume de arlechini şi colombine Mişcarea e executată cu temperament — dansul îşi are şi el locul —, altercaţiile au stridente méridionale, duelul e amplificat la virtuozităţi pardaillaneşti Se creează astfel o ambianţă în care grupul vesel al celor puşi pe ştrengării nu mai este purtă- tor de dezordine şi imoralitate, ci devine exponentul unei stări de spirit, cucerind o adeziune piină de simpatie Cu aerul său dispreţuitor şi grav, Malvolio apare ca un antipatic „trouble-fête", iar puritanismul său rigid, despuiat de orice justificare, se arată ca prefăcătorie absolută Un alt soi de săgeţi, de o rafinată ascuţime, se în- dreaptă către devitalizata aristocratie Orsino şi Olivia se refugiază într-o lume arti- ficială şi rece, în care neînarmarea lor să fie cît mai puţin vizibilă, tocmai pentru că aromele puternice şi culorile tari aie vieţii îi înspăimîntă Bucuriile simple, pe care le dispreţuiesc, au pentru ei acreala strugurilor inaccesibili, căci sentimentele le sînt falsificate şi purtările contrafăcute de ambiţia „pozei", de sclavia „aparenţei" De aici, aerul blazat şi intelectualismul proclamât al ducelui, precum şi morga de „grande dame" a contesei Poziţia regizorului e, faţă de aceştia, extrem de severă, neadmiţînd nici o indulgenţă lirică ; chiar şi în final, el refuză să-i absolve, apăsînd pe uşurinţa cu care Orsino se indreaptă spre o altă iubire şi pe impulsurile despo- tice aie Oliviei Spectacolul se bizuie pe un continuu apel la fantezia şi aptitudinile actorilor S-a construit mult pe text, în folosul cristalizării unor momente expresive, al înche- gării unor grupaje de o mare frumuseţe plastică şi, în acelaşi timp, de reală sucu- lenţă comică Exista, desigur, pe parcurs şi momente de scădere a tensiunii, după cum alte scene se arată prea încărcate, sugerînd oportunitatea unei acţiuni de selec- ţie şi concentrare Rămîn însă în memorie tablouri de o accentuate teatralitate, ai căror animatori sînt de obicei Sir Toby, Sir Andrew şi Fabian, împreună cînd cu nefericitul Malvolio, cînd cu năstruşnicul Feste (De pildă, savuroasa scenă din gră- dină, în jurul scrisoiïi ) Aceeaşi risipă de fantezie defineşte scenografia Hristofenia Cazacu, formata la şcoala decorului de operă, a simţit nevoia să vizualizeze la maximum, creînd jme- reu jocului actorilor puncte de sprijin în decor Viziunea ei este poetică şi bogată în nuanţe, şi scena a fost mer eu copleşită de locuri de joc particularizate atent, cu multe detain Uneori, elemente frumoase şi expresive în sine s-au anulat prin acu- mulare, sau au concentrât atenţia în mod nepotrivit, pierzîndu-şi caracterul de cadru De cîteva ori, flacăra inspiraţiei a ţîşnit, învăluind scena într-o vrajă, ca în decorul înfăţişînd grădina Oliviei, în care copacii par imenşi boboci de magnolia stilizaţi După această explozie de capacitate creatoare, evoluţia artistei va cunoaşte proba­ bil faza epurării de balasturi, a rafinării selecţiei, pentru a pune în valoare, purifi- cate, liniile esenţiale Ceea ce este în acest spectacol strălucire şi virtuozitate se vădeşte, la o atentă cercetare, ca rezemîndu-se pe pilonii etern solizi ai caracterizării atente şi precise 90 www cimec roa personajelor In caruselul încurcăturilor de situaţii, actorii echipei Naţionalului au adus, de pe o poziţie interpretative caracterizată prin cultură şi profunzime, moti- varea logică a celor mai secrete aspiraţii, explicaţia psitiologică lucidă şi deromanti- zată a contradicţiei leit-motiv : „nu sînt ce par a fi" Aşa au apărut calculul perfid şi mizantropia invidioasă ale unui Malvolio zugrăvit eu o înţepenită demnitate slu- garnieă (paradox magistral intuit de artistul emerit Ion Lascăr) ; joviautatea vigu- roasă şi bonomă, nuanţată de şmecherie practice, pe care G Macovei a ferit-o, eu inteligentă subordonare faţă de prospeţimea spectacolului, de deliciile unui comic prea gros ; tristeţea hazului forţat şi a fricii agresive aie unui Sir Andrew bătrîn căruia viaţa i se scurge printre degete, în ciuda disperatelor încercări de a prinde din zbor savoarea clipei (Alfons Radvanschi) Apoi, pe ait plan, distincţia amară eu care Marcel Finchelescu desenează un Orsino însingurat, marcat de uscăciune sufle- tească, şi severitatea aproape ştiinţifică eu care Adina Popa disecă exemplarul de lux al doamnei nobile, neştiind în fond nimic, dar debitînd mereu principii şi reţete de viaţă, eu aerul că ştie totul I-am reproşa acestei excelent gîndite distribuai doar nepotrivita alegere a interpretei Mariei, care nu pare să aibă datele indicate pentru roi, fiind pusă în situaţia — neplăcută pentru o actriţă de certă valoare — de a mima pînă la afectare Un capitol special deschide Cornelia Gheorghiu — purtă- toarea „principiului activ", a sentimentelor mari şi autentiee ; jucînd eu inteligenţă şi umor, ea o înzestrează pe Viola eu trăsături de un farmec aparté, în care graţia şi fragilitatea se îmbină eu iniţiativa şi îndrăzneala, într-unul din aeele portrete de om al Renaşterii „apt pentru viată", pe care dramaturgia shakespeareană 1-a im- pus în multiple ipostaze Ne-a fost mai greu să înţelegem motivele care 1-au împiedicat pe un actor de resursele artistului emerit Şt Dăncinescu să se dăruie deplin complexului roi al bufonului Feste Căci, dacă giumbuşlucurile şi acrobaţiile verbale le»-a exécutât eu uşurinţă şi antren, el pare să se fi reluzat oricărei emoţii lirice, oricărei credinţe fierbinţi, nelăsîndu-se ispitit de adîncimile de gîndire şi de simţire ale personajului Am regretat-o pentru că, prin contribuţia lui, tonusul optimist şi vivace al montării s-ar fi împlinit într-o perspective de mai caldă şi vibrantă umanitate, într-o mai am- plă cuprindere filozofică * * * Aceeaşi Noapte a regilor sună, pe scena teatrului băcăuan, în altă gamă Poate că transcrierea acestui „clocot de rîs" care este piesa în registrul délicat al semito- nurilor e greu de imaginât ; am asistat totuşi la un spectacol de elegantă, aerat şi spumos ca o dantelă, în care tuşele de comic sînt dispuse după regulile unei savante punctuatii, săpîndu-se în memorie eu atît mai trainic Dacă, la Iaşi, totul părea să proclame : „Iată, aceasta este viata şi astfel tre- buie ea trăită", am descifrat la Bacău o atitudine mai puţin categorică, mai înclinată spre meditaţie, spre analiză Supratema acestui spectacol pare să fie încercarea omu- lui de a înţelege şi a cunoaşte viata, recunoscîndu-se mereu „ucenicul", „eel care pri- meşte" ; receptivitatea şi nonreceptivitatea, puritatea morală şi tinereţea sufletească funcţionează drept criterii de definire şi grupare a personajelor Textul este rostit în aşa fel încît pe primul plan al atenţiei să se situeze nu sensurile lui imediate, legate de acţiune, ci înţelesurile mai adînei Astfel se descoperă spectatorului, aproape replică eu replicà, o filozofie în care adevărurile mari şi mici, celebrele cu- getări shakespeareene, atît de darnic presărate eu orice prilej, se întreţes necontenit Iar actorii se situează pe pozitia celui care trăieşte revelatia adîncimii odată eu spec- tatorul Se creează astfel un soi de „suspense" intelectual, în sensul bun al cuvîn- tului, o stare de atenţie nerăbdătoare, de curiozitate, care molipseşte de febra desco- peririlor chiar pe cei mai deplin familiarizati eu piesa Asemenea perspective iné­ dite oferă spectacolul eu privire la cuplul Sir Toby-Sir Andrew ; divorţul lor intim este adîneit şi explicitât, înclinaţia lor comună pentru cultul lui Bachus nemaicon- fundîndu-se eu aparentele prieteniei Relatia aceasta are toată detaşarea afectivă a dispreţului, căci Sir Toby îşi mînă cumva amicul cu cravaşa batjocux'ii şi a indife- renţei, beneficiind în mod conştient de superioritatea omului care „ştie pe ce lume trăieşte" asupra celui care nu înţelege nimic Acelaşi criteriu al disponibilităţii inte- lectuale funetionează şi în cazul lui Malvolio, a cărui mumificată aroganţă de parve- nit se clădeşte, în perspectiva acestei montări, în primul rînd pe o prostie din spe- cia agresivă Exista apoi planul conflictului Olivia-Orsino, în care insuccesul ducelui :se leagă de incapacitatea de a se adapta împrejurărilor, de indolenta lui structurală 91 www cimec ro Koaptea reirilor la Teatrul din Baeău : Oeorge Mottoi (Fcste), Mario lonescu (Sir Andrew), Kitty Stroescu (Maria), Ion Nieulescu-Brună (Sir Tobj) Sînt linii de gîndire schiţate discret, în peniţă ; ele converg însă, subliniind că viaţa este făcută pentru cei capabili s-o înţeleagă şi s-o supună, că omul e om în primul rînd prin inteligenţă şi sensibilitate, şi nu prin putere, bani, poziţie socială De aceea, spectacolul se sprijină mult pe o Marie foc de deşteaptă, care deţine iniţiativa, im- boldul la acţiune, pe o Olivie deschisă şi umană, dispusă să priceapă şi să accepte şi, ca o încununare, pe un bufon care adună şi ordonează înţelepciunea şi poezia, ca albina, într-un fagure, mierea Pe această direcţie poetico-filozofică a spectacolului s-a produs una din acele întîlniri creatoare care se încrustează în amintire, între regizor şi actorul-interpret al bufonului Vlad Mugur şi-a mai semnalat şi cu alte prilejuri înclinaţia pentru explorarea zonelor poeticului In montarea de la Bacău — de altfel prefaţată de o suită de sonete shakespeareene, inspirât alese pentru a ajuta respectivelor personaje să se exprime —, el şi-a desfăşurat această preferinţă pe un teren fertil, învăluind întregul într-o aura de lirism Bufonul devine vioara I, George Mottoi realizînd un roi de maturitate artistică ; apariţiile lui sînt aşteptate şi urmărite cu răsuflarea tăiată, căci émana tot mai ample unde concentrice Mottoi şi-a compus un chip stra- niu, mişcările îi sînt feline, cu prelingeri şi salturi de pisică O vibraţie aproape dureroasă îi însoţeşte zîmbetul, de un atoateînţelegător sarcasm Feste al lui e mé­ lancolie, dar nu de o mélancolie dezarmată ; uneori e răutăcios, chiar dur, executînd, ca în vis, aeriene volute pe strunele întinse aie sensibilităţii publicului, şi punînd în asta tot atîta farmec cît rafinament Regizorul are în acest spectacol marele merit de a fi obţinut, fără a se pune pe sine în evidenţă prin abuz de trouvailles-uri, ca aproape fiecare actor (sînt două- trei excepţii, care nu izbutesc să altereze impresia) să participe, cu clarviziune şi autoexigenţă, la descoperirea posibilităţilor sale Am văzut un Malvolio a cărui prostie solemnă este dezvăluită fără reticenţe, clar şi nuanţat (Virgiliu Florescu) ; un Sir Toby original în seriozitatea stăpînită şi grava cu care debitează celé mai 92 www cimec ronăstruşnice potriveli de cuvinte, de un comic incorporât în substanţa intima a exis- tenţei sale (Ion Niculescu-Brună, artist emerit) ; un Sir Andrew de o stupiditate absolută în inconştienţa ei, mînuind cuvintele ca pe tăişurile ameninţătoare ale unor cuţite, cu un aer absent şi o candoare stupefiantă, pe care Eugen Antohi va trebui doar să-1 ferească de ispitele şarjei groase, ce-i dau cîteodată tîrcoale ; o cameristă spontană, veselă, afectuoasă şi bună camaradă, plăcută şi sănătoasă (Kitty Stroescu) ; un Orsino nonşalant, „eu capul în nori", parcă mai degrabă vrednic de compătimire decît de dragoste, ironizat cu îngăduinţă de Ion Buleandră ; o Olivie delicată şi transparente ca un cristal (Lucia Burkovski) ; şi, în sfîrşit, o Viola pe care foarte tînăra Constanta Zmeu a voit-o stîngace şi timidă, scoţînd efecte amuzante din în- drăznelile ei înspăimîntate şi patetice Toată această lume pestriţă trăieşte efectiv în scenă, îşi consuma acolo emo- ţiile şi sentimentele, stabileşte comunicări Scena beţiei ; „cascada" de hohote în care Maria îşi antreneaza complicii la farsă (şi, pînă la urmă, întreaga sală) ; tabloul în care bufonul joacă, alternativ, propriul său roi şi cel al „bunului părinte Topaz", discutînd doar cu mîinile întemniţatului Malvolio (singurele vizibile pentru specta­ tor), sînt momente care strălucesc prin contopirea frumuseţii plastice a imaginii cu expresivitatea „benzii sonore" (text, muzică, zgomote) şi cu încărcătura de emoţie creatoare a interpreţilor Contribuie la frumuseţea aceasta şi luminozitatea sceno- grafiei (H Novae) ; în decor şi costume e mult alb şi roşu, punctate şi delimitate cu negru Elementele, puţine şi suple, creează ceea ce se cheamă spaţii de joc Pregàtirea acestui spectacol a créât în teatru o atmosferă de maxima solici- tare artistică Faţă în faţă cu un text atît de bogat şi de dens, beneficiind de îndru- marea unui regizor cunoscut pentru aptitudinile sale pedagogice — cărora li se dato- reşte formarea unora dintre actorii de frunte ai tinerei generaţii —, colectivul băcă- uan a simţit bucuria şi nobleţea efortului de autodepăşire, realizînd un progrès cate­ goric şi esenţial faţă de nivelul la care se prezenta la sfîrşitul stagiunii trecute Este un cîştig a cărui consolidare — de aşteptat şi de dorit în spectacolele anului teatral în deschidere —, poate marca intrarea teatrului într-o nouă etapă a evoluţiei sale * * * Teatrul din Constanţa se conturează în ultimul timp ca un teatru cu rnarcate preferinţe pentru comédie ; e o tendinţă derivată atît din cerinţele unui public foarte divers şi în veşnică primenire — public care, o bună parte din an, caută la teatru în primul rînd divertismentul —, cît şi din confluenţa aptitudinilor trupei Intre aceste coordonate, exigenţa selecţiei nu este întotdeauna destul de evidentă ; inclu- derea în repertoriu a unei comedii clasice indică însă încercarea de a statornici anu- mite criterii de valoare Femeia îndărătnică este, poate, printre comediile shakespeareene, cea mai sim­ ple şi mai directă în exprimarea sensurilor Caracterele, sentimentele, acţiunile sînt aici impregnate de un realism categoric, climatul moral este de o robusteţe fără echi- voc, iar umorul, întotdeauna viguros, are o surdină care-1 face mai pondérât ; toate acestea delimitează piesa, atît de graţioasele imbroglio-uri sentimentale cu travestiri (Doi tineri din Verona, chiar Cum vă place), cît şi de farsele „cu tîle", în care fan- tezia dezlănţuită şi hazul hohotit nu cunosc oprelişti (Nevestele vesele, A douăspre- zecea noapte) Se simte că este vorba despre o realitate curentă a epocii dramatur- gului, pe care acesta n-a voit nici s-o înfăţişeze sofisticat, nici s-o dilueze într-o tra- tare însiropată Regizorul N Al Toscani nu s-a împiedicat în hiatul existent între prolog şi piesă, ci a găsit o cheie originală (chiar dacă nu absolut ineditâ în istoria spectaco- lului Shakespearean de la noi), ce i-a permis să le lege într-o imagine scenică uni- tară : accentuarea şi păstrarea pînă la final a ideii de teatru în teatru Instalat în- tr-un soi de lojă, care se încadrează în decor, Sly, trăgînd din cînd în cînd cîte o duşcă, asistă la reprezentarea piesei, aţipeşte cînd evenimentele îl plictisesc sau, atunci cînd sentimentele îi sînt viu solicitate, întinde sticla, eu un gest consolator, actorului în suferinţă Intervenţiile lui ràmîn însă discrete, „de fundal", şi nu stînje- nesc desfăşurarea acţiunii Decorurile (uşoare, mai mult sugerate, viu colora te şi transformabile, manipulate dezinvolt de actorii-servitori, cu aerul că îndeplinesc treburi casnice) şi costumele (grefate pe fondul îmbrăcăminţii pestriţe a trupei ambu- 93 www cimec rolante) amintesc discret mijloacele modeste aie unei astfel de reprezentaţii improvd- zate, integrindu-se inspirât caracterului amuzant al spectacolului (scenografia : Elena Forţu) în acest cadru se desfăşoară, alert şi voios, povestea „îmblînzirii scorpiei" Şi tocmai aici, în stabilirea raporturilor dintre prolog şi piesă, în alegerea diapazonu- lui, regizorul descoperă o idee originală, care surprinde şi forţează atenţia El răs- toarnă obişnuinţele, aşezînd accentele invers şi oferind o altă perspectivă : căci, în timp ce pretextul montării spectacolului, farsa la adresa beţivului căldărar Sly — aşa-zisa realitate de la care porneşte Shakespeare —, este tratat fantezist, eu tonuri de parodie, „reprezentaţia" se bucurà de atributele realismului Păcăleala eu alură de vis de „1001 de nopţi" are toată grosolănia organizatorilor, care înfăţişează noului calif, aiurit de beţie şi de iureşul revelaţiilor, cadre de tablouri goale, în care se perindă propriile lor chipuri, şi-i prezintă drept sotie (fără pic de grijă pentru aparenţele feminităţii) un zdrahon de paj deghizat în modul cel mai grotesc eu pu- tinţă Năvala gălăgioasei trupe de actori schimbă atmosfera, şi îndată ce, prin inter- mediul artei lor, vom păşi în mod déclarât pe tărîmul ficţiunii, cadrul real se rein- staurează ; povestea lor e depănată eu respect pentru logică, şi vom crede ce au să ne spună, chiar dacă ceea ce ne povestesc e o istorie nostimă şi ei o înfăţişează glumind Este o inteligentă pătrundere a viziunii lui Shakespeare despre teatru, ca artă aflată eu un pas înaintea vieţii, ca instrument pentru afirmarea unor idei şi ade- văruri noi, un délicat omagiu celui ce a făcut din această artă o fortă activa N Al Toscani a estompât întrucîtva „al doilea plan", pentru a apàsa asupra cioenirii dintre Petrucchio şi Catarina De la prima întîlnire a protagoniştilor, totul se polarizează în jurul conflictului dintre aceste caractère puternice, care, lovindu-se, se recunosc ca atare şi se apreciază Competiţia temperamentelor aprinse este du- blată de un soi de tonică presimţire a viitoarei calde înţelegeri, de o nevoie de ma- nifestare spontană şi sinceră Catarina îl studiază pe Petrucchio eu amuzată şi lucidă ironie, intuieşte în el forţa şi energia pe care le respecta, se lasă prinsă parcă, în- tr-un joc al cărui rezultat nu-i displace ; Petrucchio, la rîndul său, deşi se îmbată, progresiv, de propria-i autoritate, simte în soţie o égala în tărie şi inteligenţă şi se bucură de perspectivele vieţii pline de inédit alături de ea Prin contrast, smerenia şi blîndeţea Biancăi şi toate maşinaţiile pentru a-i obţine mîna dobîndesc, de la început, culorile unei atitudini construite şi convenţionale, pregătind finalul, în care căsnicia surorii cuminţi şi drăgălaşe se anunţă clădită pe bazele destul de şubrede ale vanităţii reci şi calculate Ceea ce nu i-a reuşit în aceeaşi măsură regizorului este mînuirea riguroasă a destul de amplei orchestre actoriceşti Contrapunctul ce trebuie să rezulte din re- plici şi acţiuni concomitente eşuează uneori, din lipsa unei ordonări corespunză- toare ; intrări, ieşiri, gesturi şi fraze se bruiazà reciproc într-un mod neplăcut în asemenea momente ies la iveală carenţe îngrijorătoare în ceea ce priveşte dicţiunea unora dintre actori De asemenea, nu sînt la înălţimea concepţiei diriguitoare a spec­ tacolului concesiile fâcute, în unele scene, unor accente uşor vulgare, sau unor so- luţii de-acum uzate (de pildă, plimbările actorilor prin sală) Ileana Ploscaru este o actriţă atît de multilateral înzestrată încît nu vom spune nimic nou subliniindu-i calităţile Ea n-a realizat o „scorpie" dominată de temperament, ci şi-a imbogăţit interpretarea eu o căldură umană autentică, eu o aspiraţie vitală spre afirmarea personalităţii — toate acestea, cenzurate de un umor complice eu publicul, între granitele unui remarcabil bun-gust Dan Herdan, chiar dacă mai puţin sever eu sine însuşi, a apărut plin de strălucire, de nerv, presărîn- du-şi rolul eu neprevăzute răsuciri de ton, ameninţînd „dulce" şi pedepsind eu bono- mie, bucurîndu-se în momentele celé mai neaşteptate şi ţesînd abil în jurul lui o atmosfera de solidaritate masculine Poate şi în acord eu concepţia regizorală „în etaje", poate şi din pricina insu- ficientei aplecări asupra propriilor partituri, nu toţi actorii au créât persona je con- turate De aceea, portretelor realizate, eu acurateţe scenică, de Dem Hagiac, Emil Sassu, Longin Mărtoiu, Ion Andrei, le lipseşte un plus de particularitate — grăun- tele de sare care să le scoată din anonimat Face excepţie, în acest sens, nota dis­ tinctive, plină de haz, găsită de Alexandru Mereuţă, care a créât un BiondeUo- entuziast mesager al veştilor rele, mereu în contratimp eu situaţia * * * Pericles este un roman scenic, povestea vieţii zbuciumate a unui personaj — şi nu expresia caracterului acestuia ; de aceea, spre deosebire de alte „monografii 94 www cimec roPericles la Teatml din Braşov : Ludovic Peterffy (Lysimach) şi Doina Tamaş Thaisa şi Marina) dramatice", ca să le numim aşa — Coriolan, Timon din Atena etc —, personajul în- suşi are mai puţină importante decît ceea ce i se întîmplă în plină maturitate (piesa face parte dintre ultimele creaţii ale dramaturgului), Shakespeare îşi îngăduie luxul să pună deoparte toată măiestria lui de constructor, inegalabila ştiinţă de a i'ealiza caractère, adoptînd brusc, drept convenţie, naivitatea însăşi Poate că se amuză să ofere contemporanilor un divertisment aventuras şi pitoresc, aşa cum şi astăzi, uneori, mari artişti îşi îngăduie s-o facă ; poate că, înainte de a ataca, în Furtuna motivul filozofic cel mai grav şi mai amplu orchestrât al operei sale, luîndu-şi rămas bun de la categoriile absolute (confortabile, cumva, pe plan moral), încearcă — în Pericles şi în Poveste de iarnă — să le împingă pînă la capăt, dcsenînd în alb şi negru, delimitînd definitiv binele de rău Cert este că, pentru o data, omul care cu- noştea atît de profund viaţa încît şi astăzi, după patru secole, tresàrim încă recunos- cînd că el, de fapt, ştia totul, vrea să ia în serios pretextele altădată évidente : mira- culoasele salvari din naufragii şi reîntîlniri peste ani, capriciile destinului, jocurile hazardului, atît de glumeţ manevrate în Comedia erorilor, devin dintr-o data impor­ tante, esenţiale E şi aici unul dintre secretele celui care, ştiind să înţeleagă necesi- tăţile istoriei, fie ele sîngeroase şi implacabile ca în Richard III, se apleacă, plin de respect şi de compasiune, în faţa individualităţii umane în suferinţă, proclanv~du-i dreptul la fericire De ce n-am mărturisi-o ? A realiza un spectacol eu această piesă (care, ia lec- tură, delectează prin neprevăzutul asociaţiilor de idei) este cît se poate de dificil Munca depusă la Teatrul din Braşov, sub conducerea regizorului Ion Simionescu, are, de aceea, pe lîngă meritele pionieratului, şi importanţa unui act de cultură Regizo- rul a căutat firul eu care să lege episoadele oarecum difuze şi 1-a găsit în extragerea şi topirea într-un sistem central a tuturor firicelelor nervoase aie acţiunii El a urmă- rit imaginea scenică răspunzînd tiradelor, transcrierea vizuală a povestirilor lui Gower, şi astfel a izbutit să dea spectacolului coerenţă şi fluiditate Intentiile şi sensurile textului sînt explicita te A fost de ajutor aici capacitatea de evocare şi su- 95 www cimec rogestie a imaginii scenografice : Maria Dimitrescu a ştiut să definească concis parti- cularităţile de atmosferă ale fiecăreia din escalele peregrinărilor lui Pericles Ele- ganţa gamelor de alb-argintiu, albastru, roşu ; linia amplă a costumelor ; plantaţia inspirată, în adîncimea scenei ; zbaterea dramatică a catargurilor corăbiei în furtună; gradaţia luminii (care se întîlneşte eu muzica) sînt tot atîtea componente de valoare ale reprezentaţiei Diversitatea situaţiilor — şi, de aci, a ritmului interior, a atmosferei — a com- plicat precizarea unei linii artistice directoare a spectacolului Acesta oscilează între : tonurile réaliste aie unui haz modérât şi înţelept în scena întîlnirii eu pescarii (ce bine se aud aici uimitoarele — în raport eu vremea — concluzii shakespeareene des- pre organizarea societăţii !) ; amuzanta parodie din casa lui Cerimon ; tablourile de mare montare — „superproducţie" pentru teatru, eu balet şi desfăşurări de aparat, eu inexplicabile traiectorii de mişcare ; naturalismul cam trivial al scenelor de*la bordel şi melo-ul tremolat al finalului E adevărat că inconsecvenţa îşi are originea în text, dar poate că — mai important decît spiritul fiecărui fragment e totuşi spi- ritul întregului ! — aici am fi fost în drept să aşteptăm punctul de vedere al regizo- rului, stabilind ierarhii şi contopind armoniile Pentru trupă, care s-a întîlnit eu un text prezentînd dificultăţi neobişnuite, eforturile de interpretare au constituit o veritabilă şcoală ; foarte îmbucurător este că, deşi exista riscul apariţiei unor manière de joc divergente, rezultatul este, dim- potrivă, o certă omogenizare Am distins trăsături comune de ţinută, prestanţă sce- nică, pricepere de a créa centre de atenţie la Dimitrie Drăgan (Pericles), Doina Ta- maş (Thaisa şi Marina), Zoe Maria Albani (Dionyza), Ludovic Peterffy (Lysimach), George Ferra (Cerimon) Interpretul rolului titular s-a desfăşurat pe o destul de largă gamă de sentimente şi a realizat momente de real dramatism, deşi o rezervă oarecum exagerată, o anume împietrire ameninţă să se transforme în monotonie Doina Tamaş a adăugat celor menţionate căldură şi poezie, George Ferra, dezinvol- tură şi umor, iar Ion Jugureanu, la capitolul încercărilor „de virtuozitate", a conferit celor trei roluri diferite trăsături individualizatoare, izbutind să se facă remarcat în special în Simonides Personajul, destul de greu de définit, al lui Gower, a débu­ tât pe o linie justă, fiind un soi de bard din vremea autorului, dar n-a avut destulă culoare şi haz Bizară a fost întruchiparea Dianei, altoită pe un soi de Cupidon — nimerită, poate, într-una din scenele parodistice, dar anulînd dramatismul pe care regizorul pare să-1 fi voit în final, judecînd după jocul patetic al interpretului lui Pericles Cu neîmplinirile menţionate, spectacolul îşi păstrează meritul îmbogăţirii repertoriului Shakespearean al scenelor noastre, lărgind totodată considerabil orizon- tul de creaţie al teatrului braşovean Ileana Popovici <loperta I '— Béate Fredanov (Stella Campbell) şi Fory Elterle (G B Shaw) tn „Dragă mincintsule" de Jerome Kilty (Teatrul ,,Lucia Sturdza Bulandra") ■Coperta IV — Lia Şahighian (locasta) si Ion Dichiseanu (Oedip) tn „Oedip Rege" de Sofocle (Teatrul „C I Nottara") teatrul Nr 9 (anul IX) septembrie 1964 REVISTÀ LUNARA EDITATA DE COMITETUL DE STAT PENTRU CULTURA Şl ARTA SI DE UNIUNEA SCRIITORILOR DIN R P R REDACTIA SI ADMINISTRAT!* Str Constantin Mille nr 5-7-9 - Bucureştl - Tel H S5 58 Abonamentele se fac prln faetoril postali si oficllle postale din Intreaga tara PRETUL UNUI ABONAMENT: 15 lei oe trel lunl, 30 lei pe ease lunl, 60 lel pe un an ( INSTITUTULIil \ www cimec ro